ร้านนี้อยู่ชั้น 8 (เอ..หรือชั้น 9) ของห้างดังน้องใหม่ย่านพร้อมพงษ์ครับ (ก็บอกไปสิว่าเอ็มควอเทียร์) เดินทางสะดวกมากมี skywalk ต่อจากรถไฟฟ้าถึงทางเข้าเลย เดินมาที่โซน Helix ครับ ขึ้นลิฟต์ความเร็วสูงมาที่ชั้น 8 (หรือ 9 นี่แหละ) จะพบกับความเว่อวังอลังการของร้านอาหารที่นี่ครับ นี่มันสวรรค์นักชิมชัดๆ คือมีร้านดังๆหลายร้านมากมาแห่มาเปิดบนนี้ แต่วันนี้ฉันเลือกนายนะ อาหารญี่ปุ่น เลยมาโดนร้านนี้ครับ Tenyuu Sho เลือกร้านนี้เพราะสะดุดตากับบรรยากาศร้านนี่แหละครับ คือชอบวิวว์ร้านมากแถมได้นั่งโต๊ะติดกระจกด้วย

-อาหาร : แน่นอนครับร้านระดับนี้วัตถุดิบบอกได้คำเดียวว่าสดมาก เมนูที่เราสั่งเป็น Unagi don set ซึ่งเป็น lunch set ที่มีเฉพาะช่วงกลางวันนะครับ กับอีกเมนูนึงคือ Unagi Foie Gras Roll จะบอกว่าถึงที่นี่ราคาจะสูงแต่ให้มาเยอะมาก เรากินแค่ 2 อย่างนี้ก็อิ่มแล้ว โดยเฉพาะ unagi don ปลาไหลใหญ่โตมโหฬารแบบไม่หวงเลยทีเดียว แต่สำหรับเรามีไม่ค่อยถูกปาก 1 อย่างคือซุปมิโสะครับ เราว่ามันจืดๆไปหน่อย แต่นอกนั้นมีกำลังทรัพย์เท่าไหร่ก็กินไปเถอะครับ ปล. ว้าว รีวิวว์แรก